Qezaya Çelê ya Colemêrgî de 2020 de kursêk, 2021 de di kursê Quranî ameyî akerdene û bingeyê tay kursanê Quranî zî ameyî eştene.
Çelêya ke nufusê ci 15 hezar o, seba ke tede bazirganîye û berardiş çin o xizanîye û bêkarîye zaf a. Îqtîdarê AKP-MHPyî qezaya de polîtîkayê asîmîlasyonî zêdînayî. Îqtîdarî bi rayîrê Dîyanetî û tay sermayedaran hûmara kursanê Quranî zêdînaye.
Taxa Emîn Şabanî ya Çelê de merasîmê bineştişî yê kursê Quranî de roniştoxê qeza zî amade nêbîyî. Têna leşker, polîs û wezîfedarê dewlete tewrê merasîmî bîyî. Kurso ke hewteyê vîyarteyî de hetê endamê MUSÎDADî Omer Utluyî ra dîyabi destpêkerdene, ame viraştene.
